CELEX: 62021TN0321
Language: bg
Date: 2021-06-09 00:00:00
Title: Дело T-321/21: Жалба, подадена на 9 юни 2021 г. — Lietuvos geležinkeliai/Комисия

26.7.2021   
            
            
               BG
            
            
               Официален вестник на Европейския съюз
            
            
               C 297/48
            
         
      Жалба, подадена на 9 юни 2021 г. — Lietuvos geležinkeliai/Комисия
      (Дело T-321/21)
      (2021/C 297/60)
      Език на производството: английски
      
         Страни
      
      
         Жалбоподател: Lietuvos geležinkeliai AB (Вилнюс, Литва) (представител: R. Zaščiurinskaitė, адвокат)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да обяви жалбата за допустима,
               
            
                  —
               
               
                  да осъди Европейската комисия да плати на Lietuvos geležinkeliai AB обезщетение в размер от 850 565,76 EUR, което съответства на лихвите за забава за периода от 5 януари 2018 г. до 29 януари 2021 г. върху сумата от 7 804 350 EUR по лихвения процент, прилаган от Европейската централна банка за нейните основни операции по рефинансиране, увеличен с 3,5 пункта,
               
            
                  —
               
               
                  да осъди Европейската комисия да плати на Lietuvos geležinkeliai AB лихви за забава по лихвения процент, прилаган от Европейската централна банка за нейните основни операции по рефинансиране, увеличен с 3,5 пункта, върху сумата от 850 565,76 EUR за периода от 30 януари 2021 г. до датата на действителното плащане на главницата,
               
            
                  —
               
               
                  съгласно член 263 ДФЕС да отмени решенията на Комисията от 26 април 2021 г. и 16 май 2021 г.,
               
            
                  —
               
               
                  да осъди Комисията да плати съдебните разноски.
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първо основание: нарушение на член 266, параграф 1 ДФЕС. Европейската комисия допуснала грешка при изпълнението на абсолютното и безусловното си задължение да плати лихви за забава след намаляването на размера на наложената от нея глоба, която била временно платена от жалбоподателя.
               
            
                  2.
               
               
                  Второ основание: нарушението на член 266, параграф 1 ДФЕС водело до извъндоговорна отговорност на Европейския съюз съгласно член 266, параграф 2 ДФЕС във връзка с член 340, параграф 2 ДФЕС.
               
            
                  3.
               
               
                  Трето основание: нарушение на член 41, параграф 3 от Хартата на основните права и на член 340, параграф 2 ДФЕС. Жалбоподателят твърди, че трябва да е възможно да се търси обезщетение не само за действително претърпени загуби, но и за пропуснати ползи.
               
            
                  4.
               
               
                  Четвърто основание: нарушение на член 47 от Хартата на основните права, доколкото съдебната защита по член 263 ДФЕС не била ефективна, ако съответното предприятие не може да получи лихви върху недължимо платена глоба, след като Общият съд е намалил размера на глобата, наложена за нарушението на правото на Съюза в областта на конкуренцията.
               
            
                  5.
               
               
                  Пето основание: нарушение на членове 266 ДФЕС и 340 ДФЕС, на член 41, параграф 3 и член 47 от Хартата на основните права с решенията от 26 април 2021 г. (1) и 16 май 2021 г. (2), с които Комисията отказва да плати лихви за забава.
               
            
         (1)  Електронно писмо на Комисията до жалбоподателя от 26 април 2021 г. с предмет: RE: Case AT.39813 — Baltic Rail.
      
         (2)  Електронно писмо на Комисията до жалбоподателя от 16 май 2021 г. с предмет: RE: Case AT.39813 — Baltic Rail, в което се потвърждава позицията, застъпена в електронното писмо от 26 април 2021 г.